als_Latn dik_Latn sag_Latn
Pas humbjes shokuese nga Evian, Monako iu rikthye fitoreve në javën e 32 të kampionatit francez Ligue 1. Në “Luigji i Dytë” skuadra e principatës mundi 3-1 Nantes duke përforcuar pozitat në vend të dytë në renditje, 6 pikë më shumë tashme nga Lile. Rezultati u zhbllokua shpejt për formacionin e teknikut Ranieri kur në një aksion të ideuar nga Mutinjo, Berbatov pasi të Rodrigues i cili mposhti portierin Dupe. Nantes u mundua të reagonte duke vënë disa herë në vështirësi mbrojtjen vendase. Gjithsesi fati u buzëqeshi përsëri të zotëve të shtëpisë të cilët në minutën e 72 pas një goditje nga këndi, Ragi dyfishoi shifrat e takimit. 4 minuta më vone gjyqtari dha një penallti për Monako pas një ndërhyrje në zonë të Veigneau në dëm të Fabinjo. Nga pika e bardhë ishte kolumbiani Rodriguez dopiete në këtë mbrëmje i cili trefishoi rezultatin. Goli i nderit për miqtë u shënua në minutën e 78 nga Bedoya. Pas kësaj humbjeje komprometohet disi pozitat e Nantes për qëndrimin në elitën e futbollit francez duke parë që ndodhet 8 pikë larg zonës së ftohte kur kanë mbetur edhe 6 javë nga fundi.
als_Latn